**DAN DRŽAVNOSTI – SRETENjE**

Dan državnosti Srbije je državni praznik koji se praznuje **15. i 16. februara**.

Dan državnosti se obeležava kao dan sećanja na početak Srpske revolucije. Taj dan je presudan za istoriju srpskog naroda jer je tog dana **Karađorđe Petrović** podigao u **Orašcu 1804**. godine **Prvi srpski ustanak**. Na Sretenje je **1835**. godine u **Kragujevcu** proglašen i **prvi ustav** Kneževine Srbije, poznat kao **Sretenjski** **ustav**. Zato Srbija na ovaj dan slavi dan državnosti.

Srbija je pet vekova bila pod turskom vladavinom i Prvi srpski ustanak je događaj od izuzetne važnosti za srpski narod. Odluci o podizanju ustanka prethodila je seča knezova u Valjevu, koje su turske dahije pobile da bi zaplašile srpski narod i držale ga u ropstvu. Karađorđeva buna je bila ugušena, ali je označila početak borbe protiv Turaka koja je završena nekoliko godina kasnije u srpsku korist. Srbija je konačno uspela da se oslobodi turske vlasti. Karađorđe je tokom Prvog srpskog ustanka usvojio i rad Velike škole, koja je začetak današnjeg Univerziteta u Beogradu.

U Kragujevcu je 1835. godine na Sretenje donet prvi Ustav Kneževine Srbije, koji je bio oblikovan po uzoru na ustave Francuske i Belgije. Donošenje ustava dozvolio je tadašnji srpski vladar Miloš Obrenović. Tekst ustava izradio Dimitrije Davidović.

Na ovaj dan je i veliki **crkveni praznik Sretenje Gospodnje**. To je slava koja je veoma česta u srpskom narodu. Sretenje se uvek slavi 40. dan od Božića. Ovaj praznik predstavlja dan kada je Bogorodica prvi put uvela u hram novorođenog Hrista da ga posveti Bogu. Sretenje je praznik od suštinske važnosti za hrišćanstvo jer ukazuje na prvi susret Spasitelja (Isusa Hrista) sa ljudima.

  

**1**. Kog datuma se slavi državni praznik Srbije ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2**. Koji događaj se dogodio na ovaj datum 1804. godine? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3**. Zašto je taj događaj važan za srpski narod? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4**. Šta se desilo u Kragujevcu 1835. godine na takođe na ovaj datum?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Zašto je bitno da država ima svoj ustav?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** Koji crkveni praznik se slavi na ovaj datum?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Šta simboliše taj crkveni praznik?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_